section_heading: Lik grofa Drakule
paragraph_text: Lik Drakule je vjerojatno utemeljen na vlaškom (danas u Rumunjskoj) vladaru Vladu III. Drakuli, koji je vladao 1446. – 1476., uz prekide. Vlad III. je ratovao protiv Turaka i bio veoma okrutan prema neprijateljima. Posebno je bio poznat po nabijanju neprijatelja na kolac. Ime Drakula je vjerojatno derivat naziva Red Zmaja (Order of the Dragon), viteški red koji je osnovao hrvatski kralj i njemački car Žigmund Luksemburški. Vlad II. Drakul, otac Vlada III., bio je član Reda Zmaja. Na rumunjskom jeziku Dragon se čita Drac (od latinski Draco). Kasnije se pridodao nastavak ul pa je Vlad II. postao poznat kao Vlad Dracul, ili Vlad Dragon (Vlad Zmaj). Neki kritičari su primijetili i sličnost romana Drakula i djela Carmilla, još jedno poznato djelo o vampirima, čiji je autor Sheridan le Fanu.